Oluthuone Sivukirjastossa järjestetyt drag queen -bileet päätyvät verisesti, Kimi Kataja tulee tahtomattaan vedetyksi mukaan surman tutkimuksiin. Ystävykset Kimi ja Benny päättävät perustaa Filosofisen etsivätoimiston, jonka ensimmäisenä tehtävänä on osoittaa oikeusmurhan kohteeksi joutuvan kollegan syyttömyys. Tehtävä osoittautuu vaikeaksi, sillä Kallion suvaitsevaa kuplaa sekoittavat haittaisänmaallinen katupartio, satumaisia voittoja takova mobiilipelifirma Red Hot Games, tekoäly, kaunis rikosylikomisario ja Bruce Leen muistolle omistetut valkoiset Onitsuka Tigerin lenkkarit. Sateenkaarimurhat on psykedeelis- filosofinen dekkari, jossa kaikki omituinen on normaalia ja normaali ei enää näytäkään niin normaalilta. Janne Toivoniemi on kalliolainen esikoiskirjailija. Sateenkaarimurhat aloittaa sarjan Filosofisen etsivätoimiston tutkimuksista.

Sokea oraakkeli / Taavi Soininvaara (373866), lukija Tuukka Haapaniemi, kesto 12 h 11 min Ilmastoaktivistit siirtyvät puheista äärimmäisiin tekoihin kiihkeän ajankohtaisessa Ratamo-trillerissä. Maailman ilmatieteen järjestön WMO:n johtaja katoaa Brysselissä, ja Supon tiedusteluasemaa maailman vakoilupääkaupunkiin perustamaan saapunut Arto Ratamo kutsutaan mukaan tutkintaan. Samaan aikaan Helsingissä tapahtuu: USA:n presidentin ilmastoasioiden neuvonantaja murhataan. Seuraava uhri on maailman suurimman öljy-yhtiön pääjohtaja. Ilmastoradikaalit sanovat taistelevansa maapallon pelastamiseksi. Mutta jollakin on suunnitelma, joka tulee räjäyttämään tulevaisuuden raiteiltaan. Luonto on valjastettu tuhon välineeksi.

Jaakko kulta / Emelie Schepp (373303), lukija Jami Kananen, kesto 12 h 18 min Sateisena kevätpäivänä Norrköpingissä löydetään julmasti murhattu nainen. Uhri on jo toinen lyhyen ajan kuluessa. Tosiseikat täsmäävät: uhrien jalat on ommeltu yhteen ja heidät on löydetty kaupungin läpi virtaavasta joesta. Kuka haluaa saada heidät näyttämään merenneidoilta ja miksi? Saatuaan ilmoituksen kolmannesta kadonneesta poliisi pitää selvänä, että tekijän täytyy olla sama. Esitutkintaa johtava syyttäjä Jana Berzelius löytää pian yhtymäkohtia Simon Norellin tapaukseen. Nuorukainen surmasi perheensä ja on sen jälkeen ollut Vadstenan oikeuspsykiatrisen sairaalan suljetulla osastolla. Simon kieltäytyy kuitenkin puhumasta. Jonkun on voitettava hänen luottamuksensa ennen kuin tilanne karkaa käsistä, ja ainoa, joka pystyy siihen, on Danilo Peña, Janan elämää jo pitkään varjostanut uhka. Jaakko kulta on syyttäjä Jana Berzeliuksesta kertovan sarjan viides osa; identiteettiä, sisaruutta ja sovitusta kuvaava rikosromaani.

Avoimet ovet / Sofie Sarenbrant (373488), lukija Alma-Ruut Karjalainen, kesto 10 h 11 min Viihdyttävä jännityssarja esittelee uuden, raikkaan dekkarisankarin, rikospoliisi Emma Sköldin. Loistavista ihmissuhdekuvauksista tunnettu Sarenbrant rakentaa arjen elementeistä kutkuttavaa jännitystä. Täydellistä luettavaa ja kuunneltavaa Viveca Stenin ja Camilla Läckbergin faneille! Asuntonäytön jälkeisenä aamuna kuusivuotias Astrid löytää isänsä kuolleena vierashuoneesta. Merkkejä murtautumisesta ei ole, ja surma- aseena on käytetty perheen omaa keittiöveistä. Kaikki ovat shokissa: Tukholman lähellä oleva idyllinen omakotialue ei ole murhatilastojen kärjessä. Onko mahdollista, että joku jäi taloon piiloon asuntonäytön jälkeen? Astrid väittää kivenkovaan nähneensä jonkun yöllä huoneessaan, jonkun, joka silitti hänen poskeaan. Rikospoliisi Emma Sköld ryhtyy tutkimaan juttua ja ensimmäinen epäilty on tietenkin uhrin vaimo. Mutta kun kuolema vierailee taas toisen asuntonäytön yhteydessä, juttu saa yllättävän käänteen. Mitä rauhallisella asuinalueella oikein tapahtuu? Avoimet ovet on ensimmäinen suomennettu romaani sarjassa, jossa seurataan kunnianhimoisen nuoren poliisin, rikostarkastaja Emma Sköldin, elämää. Sarjan romaanit ovat itsenäisiä teoksia.